Mira (Koimbro)

Mira estas portugala urbeto en la distrikto Koimbro, Centra regiono kaj subregiono Região de Coimbra, kun ĉirkaŭ 7 300 enloĝantoj. 

Mira estas sidejo de municipo Mira kun 124,03 km² kaj 12 114 enloĝantoj (2021), subdividita en kvar fregezioj. La municipo limas norde kun Vagos, oriente kaj sude kun Cantanhede kaj okcidente estas marbordo al Atlantiko. 

Historio
eta|maldekstre|200px|Pilorio de Mira.
La areo estis loĝata ekde la prahistorio, kion atestas ŝtonilaj restaĵoj kaj ankaŭ romianoj koloniigis la zonon, pro kio atestas disaj restaĵoj. Ankaŭ dum la epoko de Al-Andalus estis loĝado en la municipo, kun forta ĉeesto de mozaraboj. Mira aperas menciita en donaco kiun la unua guberniestro de Koimbro, nome la mozaraba Sisnando, faris en 1094 al la novaj loĝantoj de Montemor-o-Velho, al kiuj donis la terojn de Mira por ties kultivado. Tiun posedon konfirmis en 1095 Dom Raimundo kaj Dona Urraca, tiam Senjoroj de Portucale, al Soleima Godinho.

En 1442, Dom Pedro, regento de Portugalio kaj Duko de Koimbro, donis municipan aŭtonmecon al Mira kaj privilegiojn por fiksi loĝantojn. Mira ricevis foruon de Dom Manuel kun kategorio de vila (urbeto) en la 27a de Aŭgusto 1514 kaj nomis administranto kaj senjoro de la urbeto Dom Gonçalo de Tavares. Poste, Dom Manuel de Sousa Tavares sukcedis kaj la Senjorlando de Mira restis en la familio Tavares ĝis la 18-a jarcento, kiam pasis al la Casa das Rainhas. Kaj tiel ĝi restis ĝis la nuligo de la senjorlanda reĝimo en 1833.

Dum la 19-a jarcento okazis administraciaj reformoj. Mira, tradicie ligita al Koimbro, apartenis administracie tamen al la distrikto Aveiro, ekzemple en 1839, dum en 1852 al la komarko de Anadia. En 1853, dekreto de 31a de decembro metis la municipon Mira en la Distrikton Koimbro. En 1867 kaj 1895 oni nuligis por tre mallonge la municipon, kiu dufoje rekuperis sian aŭtonomecon.

Submunicipoj
Mira estas subdividita en la jenaj kvar fregezioj:
 Carapelhos
 Mira
 Praia de Mira
 Seixo

 Vidindaĵoj 
 Preĝejo de Mira
 Akvomuelejoj de Lagoa, Fazendeira, Areia kaj Arraial
 Pilorio de Mira
 Statuo de la Infanto Dom Pedro
 Strando kaj Etnografia Muzeo en Praia de Mira

 Bildoj 

 Eksteraj ligiloj 

Kategorio:Urboj de Portugalio
Kategorio:Distrikto Koimbro